Република Србија

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Број: 240/1-1-01

17. 10. 2025.

**И З В О Д И З З А П И С Н И К А**

Са XXI (електронске) седнице Наставно-научног већа Филозофског факултета у Нишу, одржане 17. октобра 2025. године.

Потребан материјал за седницу налазио се на интернет презентацији Факултета, гласање је било реализовано путем линка који је члановима Већа био послат на имејл адресу.

Гласаоло је 144 чланова ННВ (124 наставника и 20 студената).

**Д Н Е В Н И Р Е Д**

1. Разматрање и усвајање извода из записника са XX (електронске) седнице ННВ одржане 24. 9. 2025. године
2. Разматрање и усвајање Правилника о поступку и начину извођења приступног предавања за избор у звање наставника на Филозофском факултету Универзитета у Нишу
3. Разматрање и усвајање Правилника о условима, начину и поступку избора сарадника ван радног односа – демонстратора Филозофског факултета у Нишу
4. Доношење одлуке о продужењу рока за одбрану завршних радова на основним академским студијама академске 2024/2025. године

**Т а ч к а 1.**

Наставно-научно веће усвојило је, већином гласова, Извод из записника са XX (електронске) седнице ННВ одржане 24. 9. 2025. године.

**Т а ч к а 2.**

Наставно-научно веће усвојило је, једногласно, Правилник о поступку и начину извођења приступног предавања за избор у звање наставника на Филозофском факултету Универзитета у Нишу.

**Т а ч к а 3.**

Наставно-научно веће усвојило је, већином гласова, Правилник о условима, начину и поступку избора сарадника ван радног односа – демонстратора. Проф. др Владимир Хедрих је предложио да се у Правилник унесу одредбе којима би се омогућило да демонстратори за свој рад примају новчану накнаду и да та надокнада не може бити мања од минималне зараде у Републици Србији. Проф др Марија Вујовић, продекан за финансије је образложила да у складу са чланом 86. Закона о високом образовању тренутно не постоји правни основ да се тај предлог реализује, али да ће се радити на томе да се кроз захтев за измену правне регулативе омогући да демонстратори буду плаћени за свој ради.

**Т а ч к а 4.**

Наставно-научно веће је, једногласно, донело Одлуку да се одбране завршних радова које су, по измењеном академском календару, предвиђене за октобарски испитни рок школске 2024/2025. године, могу спровести најкасније до 15. новембра 2025. године. Ова одлука односи се на студенте који су до истека Октобар 3 испитног рока испунили све студијске обавезе и предали завршни рад у складу са протоколима и процедуром Факултета.

Стручна служба Факултета сачиниће одлуку по напред наведеној тачки дневног реда, чија ће копија бити саставни део архивског записника.

ЗАПИСНИК САЧИНИЛА ПРЕДСЕДНИК ВЕЋА

Сандра Ђорђевић Проф. др Владимир Ж. Јовановић